b'\n_START_ARTICLE_\nMorgen\n_START_PARAGRAPH_\nMorgen [morgen] er den f\xc3\xb8rste delen av dagen og begynner ved soloppgang, eller fra klokken 06.00 og varer frem til 09.00. Morgen avl\xc3\xb8ser natt og etterf\xc3\xb8lges av formiddag og videre g\xc3\xa5r over i ettermiddag. Alle tidspunkter er hentet fra Meteorologisk institutt.\n_START_SECTION_\nMorgen i kulturen\n_START_PARAGRAPH_\nMorgenen st\xc3\xa5r gjerne for noe positivt, ved at den gir en ny begynnelse etter den m\xc3\xb8rke natten. Det finnes flere guder for morgenen, som Eos og Usjas. Symbol for morgenen er hanen._NEWLINE_I v\xc3\xa5r samtid er morgenen forbundet med slutten p\xc3\xa5 s\xc3\xb8vnen og begynnelsen p\xc3\xa5 slitet med \xc3\xa5 arbeide eller leve. S\xc3\xa6rlig mandagsmorgenen blir rakket ned p\xc3\xa5, for eksempel i sanger som \xc2\xabMonday morning blues\xc2\xbb._NEWLINE_I nyere tid er morgenen blitt en stund der kommunikasjon og str\xc3\xb8mnett blir s\xc3\xa6rlig belastet, ettersom mange flytter p\xc3\xa5 seg og mye virksomhet tar til akkurat da. Mange transport\xc3\xa5rer, b\xc3\xa5de kollektivtrafikk og veinett, opplever \xc2\xabmorgenrush\xc2\xbb.'